Angrep politi med brannbomber i Nord-Irland
Rasende demonstranter kastet hjemmelagde brannbomber mot politiet, og ni politifolk ble skadd. Ingen av dem skal ha fått livstruende skader. Uroen brøt ut etter at en gruppe fra den protestantiske Oransjeordenen marsjerte gjennom en katolsk bydel.Torsdag sto rasende protestanter og katolske republikanere på hver sin side av en rekke politifolk mens de rope skjellsord til hverandre. Etter hvert ble politiet angrepet, og flere biler ble påtent. Politifolkene brukte vannkanoner og skjøt gummikuler mot en gruppe republikanske ungdommer for å roe ned situasjonen, ifølge den britiske kringkasteren BBC.
Politiet ble angrepet med brannbomber og svarte med vannkanoner og gummikuler da det brøt ut opptøyer i Belfast torsdag.